**ЈАВЕН ПОВИК**

**ЗА ПРИЈАВУВАЊЕ НА КАНДИДАТИ ЗА ПОПИШУВАЧИ**

пријавување во периодот од 22 јули (од 7,00 часот) до 5 август (до 20,00 часот)

Републичкиот завод за статистика им упатува јавен повик на сите заинтересирани граѓани да се пријават за работа **попишувачи во Пописот на населението, домаќинствата и становите 2022** (во натамошниот текст: Попис), кој се спроведува во периодот **од 1 до 31 октомври 2022 година.**

Заинтересираните граѓани можат да се пријават **исклучиво со пополнување на** **електронска пријава** на сајтовите на Републичкиот завод за статистика: **stat.gov.rs** и **popis2022.stat.gov.rs**.

**Напомена: При објавување, текстот во продолжението може да се стави како посебен документ или да се отвори преку линкот *овде***

**Задачи на попишувачите:**

Попишувачите имаат обврска пред почетокот на попишувањето да присуствуваат на петдневна обука, да ја совладаат методологијата на Пописот и работата во апликацијата за собирање на податоци и да го посетат теренот со инструкторот. Од 1 до 31 октомври должни се да ги попишат сите единици на пописот (станови, домаќинства и лица), на територијата која им е доделена, користејќи лаптоп за внес на податоците во електронските прашалници.

**Период на ангажирање на попишувачите**

**од 23 септември до 31 октомври 2022 година**

Напомена: за време на посетата на теренот пред пописот и за време на теренската реализација на пописот, прераспределбата на работното време се врши во согласност со Планот на активности и може да вклучи и работа преку викенд.

**Општи услови кои треба да ги исполни кандидатот:**

* државјанство на Република Србија;
* место на живеење или пријавен престој во Република Србија;
* најмалку 18 години старост во моментот на пополнување на пријавата;
* стекнато најмалку тригодишно средно образование;
* кандидатот да не е осудуван, против кандидатот да не е поведена истрага и против него да не се води кривична постапка.

**Посебни услови кои треба да ги исполни кандидатот:**

* познавање на работа на компјутер (MS Office, интернет) – предвидено е тестирање на кандидатите;
* можност за пристап на интернет за време на ангажирањето.

Со избраните кандидати се склучува:

* **Договор за привремени и повремени работи** (невработени лица, вработени лица со скратено работно време, **старосни** пензионери) или,
* **Договор за дополнителна работа** (лица вработени со полно работно време кај друг работодавач)

**ВАЖНА НАПОМЕНА:** Заводот не одговара за евентуалното губење на правата на работно ангажираното лице кое може да настане поради промена на неговиот работноправен статус и остварување на надоместок за работа (на пр.: прекин на исплата на семејна пензија, надоместок за случај на невработеност и сл. ).

Ранг-листата на кандидатите кои се повикуваат да ја предадат документацијата и да се тестираат се објавува на **10 август 2022 година** на сајтовите на Заводот (**stat.gov.rs** и **popis2022.stat.gov.rs**).